**Įvykių chronologija**

**Faktinės aplinkybės**

1. 2014 m. liepos 22 d. Lietuvos Respublikos Vyriausybė savo nutarimu Nr. 741 patvirtino naujos redakcijos „Įmonių, veikiančių energetikos srityje, energijos ar kuro, kurių reikia elektros ir šilumos gamybai, pirkimų taisykles“ (toliau – Taisyklės)
2. UAB „Vilniaus energija“ (toliau – Bendrovė) išnagrinėjusi Taisyklių turinį padarė išvadą, kad kai kurie Taisyklėse numatyti reikalavimai (tame tarpe ir energetinėms įmonėms įsigyjant gamtines dujas) yra dviprasmiški ir prieštarauja Energijos išteklių rinkos įstatymo (toliau - Išteklių įstatymas) bei Gamtinių dujų įstatymo (toliau – Dujų įstatymas) nuostatoms.
3. Todėl Bendrovė 2014-08-06 raštu Nr. 008-10-21104 (priedas Nr.1) kreipėsi į Lietuvos Respublikos Vyriausybę ir Viešųjų pirkimų tarnybą (kopijos Valstybinei kainų ir energetikos kontrolės komisijai, LR Energetikos ministerijai, Lietuvos šilumos tiekėjų asociacijai ir Lietuvos energijos gamintojų asociacijai) be kita ko prašydama išaiškinti ar vadovaujantis Taisyklių reikalavimais Bendrovė įsigyjant gamtines dujas privalo prioritetą taikyti įsigijimams per biržą.
4. Atsakymas į Bendrovės raštą gautas 2014-09-05 tik iš LR Energetikos ministerijos raštu Nr. (19.1-19)3-2727 (priedas Nr.2), kuriame buvo nurodoma, kad ministerija negali oficialiai aiškinti LR Vyriausybės priimtų teisės aktų (nors tai ministeriją įpareigojo LR Vyriausybės kanceliarija savo 2014-08-11 raštu Nr. 17-2862) ir teikia tik specialistų nuomonę. Šioje nuomonėje ministerija patvirtino, kad vadovaujantis Išteklių įstatymo ir Taisyklių reikalavimais įmonės įsigydamos gamtines dujas ***privalo vadovautis pirmenybe įsigyti gamtines dujas biržoje***. Įsigijimas ne biržoje t.y. vadovaujantis Taisyklėse numatytais kitais pirkimo būdais (atviras konkursas, skelbiamos derybos, neskelbiamos derybos) įmanomas tik tuomet kai biržoje neprekiaujama šiuo produktu arba yra pateikiami ne mažiau kaip 2 pavedimai į biržą ir jie nerealizuojami norima kaina. Tik praėjus šioms prekybos biržoje procedūroms galima pirkti kitais būdais, tačiau su sąlyga, kad kitais būdais pirkti bus pigiau nei biržoje.
5. Bendrovė, susipažinusi su pateiktu LR Energetikos ministerijos neoficialiu specialistų išaiškinimu, ir kartu abejodama ar išaiškinimai neprieštarauja aukštesniems teisės aktams, 2014-09-12 raštu Nr. 008-10-25378R (priedas Nr3) kreipėsi į LR Seimo Teisės departamentą, Ekonomikos komitetą, Teisės ir teisėtvarkos komitetą, Energetikos komisija (kopijos Viešųjų pirkimų tarnybai, Lietuvos šilumos tiekėjų asociacijai, Lietuvos energijos gamintojų asociacijai) su prašymu išaiškinti ar *„LR Energetikos ministerijos specialistų nuomonė (jei ji būtų oficiali) kad: : „.. energetikos įmonėms įsigyjant gamtines dujas šilumos ir (ar) elektros energijos gamybai, prioritetas pirmiausia turėtų būti teikiamas jų įsigijimams biržoje, taip kaip tai yra nustatyta Įstatymo (Energijos išteklių rinkos įstatymo) 1 straipsnio 3 dalyje“ nepagrįstai išplečia LR Vyriausybės įgaliojimus, numatytus ir Išteklių įstatyme ir Dujų įstatyme, ir taiko Taisyklių nuostatas prioritetą taikyti gamtinių dujų įsigijimams per biržą.“*
6. Deja Bendrovė nei iš vienos Seimo institucijos iki šiol negavo jokio atsakymo.
7. Bendrovė per LR Viešojo administravimo įstatyme numatytą laiką nesulaukusi jokių atsakymų 2014-10-16 raštu Nr. 008-10-28886R (priedas Nr.4) dar kartą kreipėsi į LR Vyriausybę bei AB „Lietuvos dujos“ (kopijos Valstybinei kainų ir energetikos kontrolės komisijai, Lietuvos šilumos tiekėjų asociacijai, Lietuvos energijos gamintojų asociacijai) perspėdama, kad pagal LR Energetikos ministerijos specialistų išaiškinimą Bendrovės permokauž gamtines dujas, pirktas laikotarpiu nuo 2013 m. sausio 1d. iki 2014 m. balandžio 31 d., iš AB „Lietuvos dujos“ negalės būti grąžinta LR Vyriausybės numatomu būdu, t.y. taikant gamtinių dujų kainos nuolaidą klientams nuo 2015 m. sausio 1 d., nes tai prieštarautų Taisyklių reikalavimams prioritetą įsigyti gamtines dujas taikant per biržą.
8. Deja iki šiol atsakymo jokia forma Bendrovė negavo. Pažymėtina, kad 2014 m. spalio 20 d. LR Vyriausybės nutarimu Nr. 1121 buvo iš esmės patvirtinta gamtinių dujų permokos už laikotarpį 2013 m. sausio 1d. iki 2014 m. balandžio 31 d. grąžinimo schema per gamtinių dujų kainos nuolaidą, kurią taikys UAB „Lietuvos dujų įtiekimas“ savo būsimiems klientams. Vėliau, t.y. 2014 m. gruodžio 23 d. buvo priimtas nutarimas Nr. 1451, neesmingai koreguojantis 2014 m. spalio 20 d. nutarimą. Šio nutarimo pagrindu įmonė UAB „Lietuvos dujų tiekimas“ paruošė ir Valstybinė kainų ir energetikos kontrolės komisija 2014 m. gruodžio 30 d. nutarimu Nr. O3-964 suderino UAB „Lietuvos dujų tiekimas“ nuolaidos gamtinėms dujoms taikymo 2015-2016 metais nebuitiniams vartotojams tvarką.
9. Negaudama jokių oficialių išaiškinimų iš Valstybės institucijų bei numatydama, kad kyla grėsmė nespėti įsigyti gamtinių dujų 2015 metams, Bendrovė 2014 m. gruodžio 1 d. paskelbė gamtinių dujų pirkimą skelbiamų derybų būdu. Pirkimo dokumentuose be kita ko buvo prašoma kad pretendentai pateiktų pasiūlymus, nurodydami fiksuotą gamtinių dujų kainą, taikomą visiems 2015 metams. Šis Bendrovės reikalavimas buvo grindžiamas tuo, kad vadovaujantis Taisyklių reikalavimais, taip kaip jas aiškino LR Energetikos ministerija, norint įsigyti gamtines dujas kitais (ne biržoje) būdais įsigyti galima tik tuo atveju jei įsigyjama pigiau nei biržoje. Kadangi biržoje sandoriai sudaromi tik fiksuota kaina visam pristatymo laikotarpiui, tai norint palyginti kainas biržoje ir kainas pagal pirkimo-pardavimo sutartį reikia fiksuoti kainą organizuojant pirkimus skelbiamų derybų būdu.
10. Papildomai pirkimo dokumentuose Bendrovė prašė pasiūlymuose nurodyti produkto kainą ir galimos kainos nuolaidos kainą atskirai, jei bus teisiškai įtvirtinta gamtinių dujų kainos nuolaidos UAB „Lietuvos dujų tiekimas“ taikymo tvarka.
11. 2014-12-17 Bendrovė gavo 4 pasiūlymus. Tačiau nei vienas iš pasiūlymą teikusių pretendentų neįvykdė sąlygos – pateikti kainos pasiūlymą fiksuota kaina. Pretendentai pateikė pasiūlymus, nurodydami savo pačių skirtingas kainos skaičiavimo formules. Tai reiškia, kad gamtinių dujų kaina metų bėgyje turi kisti, priklausomai nuo mazuto, dyzelino kainų pokyčių tarptautinėse rinkose, euro ir dolerio kurso pasikeitimo ir t.t. Taigi esant tokiems pasiūlymams Bendrovė negali sulyginti kainų biržoje su kainomis pagal pateiktus pasiūlymus skelbiamoms deryboms dėl pastarųjų kintamo pobūdžio metų bėgyje. Pažymėtina, kad tarp pretendentų buvusi UAB „Lietuvos dujų tiekimas“ pasiūlyme joks kainos nuolaidos dydis nebuvo nurodytas.
12. Dėl to Bendrovė 2014-12-19 raštu Nr. 001-02-36322 (priedas Nr.5) kreipėsi į Viešųjų pirkimų tarnybą, informuodama apie susidariusią situaciją ir prašydama skubos tvarka išaiškinti, ar Bendrovė turi galimybę tęsti pirkimo procedūras ir priimti pasiūlymus kintama kaina ar reikia atmesti pasiūlymus kaip neatitinkančius pirkimo dokumentuose nurodytas sąlygas ir iš naujo pradėti pirkimo procedūras.
13. Bendrovė, negavusi atsakymo iš Viešųjų pirkimų tarnybos 2014-12-29 raštu Nr. 001-02-36634 pakartotinai kreipėsi į Viešųjų pirkimų tarnybą su prašymu kiek galima skubiau pateikti išaiškinimus ir atsakyti į klausimus nurodytus Bendrovės 2014-12-19 rašte.
14. Viešųjų pirkimų tarnyba tik 2015-01-08 raštu Nr.4S-42 atsakė į Bendrovės klausimus, be kita ko, nurodydama, kad jos nuomone pirkimo pardavimo sutartyse galima taikyti kintamą kainą, tačiau kainos formulė (indeksavimas) turi būti nurodyta pirkėjo ruošiamuose pirkimo dokumentuose. Pažymėtina, kad kaip iki šiol – ne pirkėjas, tačiau būtent pardavėjai nurodo kiekvienas savo skirtingas kainos formules. Taigi išliko neatsakytas klausimas, pagal 2015-01-08 Viešųjų pirkimų tarnybos išaiškinimą bei 2014-06-10 Viešųjų pirkimų tarnybos raštą Nr. 4S-1908 , jei skirtingas kainos formules teiktų pardavėjai, o perkančioji organizacija (UAB „Vilniaus energija“) imtųsi jas lyginti (tuo pagrindu nustatinėtų pirkimo laimėtoją ir sudarytų gamtinių dujų pirkimo sutartį) – tai būtų LR Vyriausybės patvirtintų Taisyklių pažeidimas.
15. Į kitus Bendrovės užduotus klausimus dėl to, kad esant kintamai kainai nėra galimybės sulyginti ją su biržos kaina, Viešųjų pirkimų tarnyba nepasisakė ir rekomendavo kreiptis į Taisykles patvirtinusias valstybės institucijas.
16. Bendrovė nedelsiant, 2015-01-08 raštu Nr. 001-02-682 kreipėsi į LR Vyriausybę, LR Seimo kontrolierių įstaigą, LR Energetikos ministeriją, Viešųjų pirkimų tarnybą, Valstybinę Energetikos inspekciją prie LR Energetikos ministerijos (kopija Valstybinei kainų ir energetikos kontrolės komisijai) aprašydami susidariusią unikalią situaciją, kuomet pirmą kartą istorijoje Bendrovė, prasidėjus kalendoriniams metams, dar neturi gamtinių dujų pirkimo pardavimo sutarties ir priversta gamtines dujas įsigyti biržoje bei negali pretenduoti į jos sumokėtos AB „Lietuvos dujos“ permokos už gamtines dujas, pirktas laikotarpyje nuo 2013-01-01 iki 2014-04-30, grąžinimą iš UAB „Lietuvos dujų tiekimas“, o taip pat paprašė skubos tvarka atsakyti Bendrovei, kaip esant dabartiniam reglamentavimui galima būtų įsigyti gamtines dujas, reikalingas 2015 metais, kaip susigrąžinti permoką, kaip vykdyti pirkimo procedūras.
17. 2015-01-22 Bendrovė gavo LR Seimo kontrolieriaus įstaigos raštu Nr. 4D-215/1-31/3d-153 atsakymą į Bendrovės 2015-01-08 raštą, kuriame nurodė, kad LR Seimo kontrolieriaus įstaiga nėra kompetentinga aiškinti teisės aktus ir jų įgyvendinimo galimybes, tačiau pagal kompetenciją kreipėsi į Valstybės institucijas dėl galimo Viešojo administravimo įstatymo pažeidimų susijusių su institucijų atsisakymu atsakyti į Bendrovės raštus/paklausimus Viešojo administravimo įstatyme nurodytais terminais.
18. Tik 2015-01-27 raštu Nr. (7.5.-09)3-224 Bendrovė gavo LR Energetikos ministerijos atsakymą į 2015-01-08 raštą Nr. 001-02-682. Atsakyme LR Energetikos ministerija informavo, kad jai nepriskirta kompetencija oficialiai aiškinti (interpretuoti) kitų valstybės institucijų (šiuo atveju LR Vyriausybės nutarimu patvirtintas Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti pirkimų taisykles - Taisyklės)priimtus teisės aktus. Pastebėtina tai, kad 2015-01-08 raštą Nr. 001-02-682 Bendrovė siuntė ir LR Vyriausybei, ir būtent LR Vyriausybė 2015-01-16 raštu Nr. 17-176 įgaliojo LR Energetikos ministeriją atsakyti Bendrovei. Tačiau LR Energetikos ministerija, nurodydama apie jai nepriskirtą kompetenciją, pateikė tik neoficialią ministerijos specialistų nuomonę. Į Bendrovės klausimą, kaip galima sulyginti fiksuotas gamtinių dujų kainas biržoje su pasiūlymų pirkimo konkurse pateikusių tiekėjų kintamomis kainomis, pateiktomis formulės pavidalu, t.y. besikeičiančiomis metų bėgyje, Ministerijos specialistų neoficialioje nuomonėje nurodoma, kad Bendrovė turi sulyginti tiekėjų konkursui pateiktą kainą, paskaičiuota pagal konkrečios dienos kainų tarptautinėje rinkoje indeksus, su tos pačios dienos kainomis, kotiruojamomis biržoje.
19. Remiantis LR Energetikos ministerijos atsakymu Bendrovė 2015-01-29 raštu Nr. 001-02-2747 kreipėsi į Viešųjų pirkimų tarnybą (kopijos LR Vyriausybei, LR Energetikos ministerijai, Valstybinei kainų ir energetikos kontrolės komisijai) su prašymu išaiškinti ar:
* Ar Bendrovė nenusižengs Taisyklių reikalavimams, jei reikšmingai sumažins (25-45 proc.), palyginus su Pirkimo pradžioje Pirkimo dokumentuose nurodytais, įsigyjamų gamtinių dujų kiekius 2015 metams, ir tęs pradėto pirkimo procedūras kviesdama į derybas pasiūlymus pateikusius gamtinių dujų tiekėjus?
* Ar Bendrovė nenusižengs Taisyklių reikalavimams, jei tęs Pirkimo procedūras kviesdama į derybas pasiūlymus pateikusius gamtinių dujų tiekėjus, tačiau pasibaigus derybų procesui laimėtoją pasirinks ne pagal pirkimo dokumentuose nurodytą bazinę gamtinių dujų kainą, bet pagal galutinę gamtinių dujų kainą, t.y*. įvertinus ir galimą gamtinių dujų kainos nuolaidą*? Apie tokį pasiūlymuose nurodytų kainų vertinimo pakeitimą (ne pagal bazinę gamtinių dujų kainą, bet pagal galutinę, įvertinus ir kainos nuolaidą) dujų tiekėjai, pateikę pasiūlymus, būtų iš anksto informuoti prieš skelbiant derybų proceso pradžią.
* Ar Bendrovė nenusižengs Taisyklių reikalavimams, jei gamtinių dujų tiekėjų pasiūlymus vertins ne pagal Pirkimo pradžioje paskelbtuose Pirkimo dokumentuose nurodytą fiksuotą kainą, bet pagal ***kainą, paskaičiuotą pagal atskirų tiekėjų nurodytas formules***? Primename, kad Viešųjų pirkimų tarnyba savo 2015-01-08 atsakyme į Bendrovės paklausimą nurodė, kad Bendrovė gali vertinti kintamos kainos pasiūlymus, tačiau kainos kitimo formulė turi būti nurodyta [*perkančiosios organizacijos*] pirkimo dokumentuose.
* Tuo atveju, jei Bendrovės galimi veiksmai tęsiant pirkimo procedūras ir kviečiant pasiūlymus pateikusius gamtinių dujų tiekėjus dalyvauti derybose būtų vertintini, kaip pažeidžiantys Taisyklių reikalavimus bent pagal vieną iš aukščiau nurodytų aplinkybių, ar tokiu atveju Bendrovė turi nutraukti pirkimo procedūras ir skelbti naują pirkimą dar iki derybų pradžios?
1. Bendrovė gavusi atsakymą iš Viešųjų pirkimų tarnybos, pagal jį galės nedelsdama spręsti, ar tęsti pradėto pirkimo neskelbiamų derybų būdu procedūras, ar anuliuoti šį pirkimą ir skelbti naują konkursą. **Kol toks atsakymas nėra gautas, Bendrovė privalo vadovautis Viešųjų pirkimų tarybos 2015-01-08 Viešųjų pirkimų tarnybos raštu Nr.4S-42 bei 2014-06-10 raštu Nr. 4S-1908 pateiktais išaiškinimais, kad skirtingų konkurso dalyvių pateiktų formulių, neatitinkančių pirkimo sąlygų, tarpusavyje lyginti negalima ir tokio palyginimo pagrindu nustatyti pirkimo laimėtojai / sudarytos sutartys būtų neteisėtos**.